**4. กระบวนการส่งเสริมและพัฒนาอำเภอคุณธรรม**

สำนักงานวัฒนธรรมจังหวัด ในฐานะฝ่ายเลขานุการคณะอนุกรรมการส่งเสริมคุณธรรมระดับจังหวัด ดำเนินการดังต่อไปนี้

**4.1 ขั้นเตรียมการ**

4.1.1 ทำความเข้าใจและสร้างความตระหนักถึงความสำคัญของการเป็นอำเภอคุณธรรม  
แก่ผู้บริหารอำเภอ

4.1.2 สร้างเครือข่ายวิทยากรสร้างความรู้ความเข้าใจการขับเคลื่อนอำเภอคุณธรรมให้กับหน่วยงาน   
ชุมชนในอำเภอ

4.1.3 สร้างความรู้ความเข้าใจและสร้างการมีส่วนร่วมของทุกภาคส่วนในการขับเคลื่อนอำเภอคุณธรรม

**4.2 ขั้นดำเนินการ**

**4.2.1 ประกาศเจตนารมณ์อำเภอคุณธรรม**

(๑) เชิญหัวหน้าส่วนราชการระดับอำเภอเข้าร่วมประชุมเพื่อลงนามในประกาศเจตนารมณ์อำเภอคุณธรรมไม่น้อยกว่าร้อยละ 20 ของหัวหน้าส่วนที่มีรายชื่อเชิญประชุมประจำเดือนหัวหน้าส่วนราชการ

(๒) จัดทำประกาศเจตนารมณ์เป็นลายลักษณ์อักษร

(๓) จัดทำป้ายประกาศเจตนารมณ์ ณ ที่ว่าการอำเภอ ให้เห็นอย่างชัดเจน

**4.2.2 อำเภอประชุมร่วมกันกำหนดคุณธรรมเป้าหมาย**

(๑) ประชุมระดมความคิดเห็น “ปัญหาที่อยากแก้” และ “ความดีที่อยากทำ”

- ปัญหาที่อยากแก้มีกี่เรื่อง อะไรบ้าง จะแก้ไขได้อย่างไร

- ความดีที่อยากทำมีกี่เรื่อง อะไรบ้าง จะจัดกิจกรรมอะไรบ้างเพื่อส่งเสริมและสนับสนุนให้เกิดอำเภอคุณธรรม

(๒) กำหนดคุณธรรมเป้าหมายของอำเภอ มีอะไรบ้างที่นอกเหนือจากคุณธรรมพื้นฐาน   
พอเพียง วินัย สุจริต จิตอาสา

(๓) จัดทำแผนส่งเสริมคุณธรรมระดับอำเภอที่สอดคล้องกับคุณธรรมพื้นฐานและคุณธรรมเป้าหมาย มีการกำหนดกิจกรรมชัดเจนว่าทำที่ไหน เมื่อไร อย่างไร ผลที่ได้มีอะไรบ้าง

(๔) มอบหมายเจ้าหน้าที่/ทีมงานรับผิดชอบในการส่งเสริมคุณธรรม

ทั้งนี้ สามารถดำเนินการพร้อมกับการประชุมเจตนารมณ์ของอำเภอได้

**4.2.3 อำเภอมีการแต่งตั้งคณะกรรมการในการดำเนินการส่งเสริมคุณธรรม**

จัดทำคำสั่งแต่งตั้งคณะกรรมการส่งเสริมคุณธรรมระดับอำเภอ ซึ่งมาจากหลายภาคส่วน  
ในพื้นที่อำเภอ

**4.2.4 อำเภอมีการดำเนินงานตามแผนส่งเสริมคุณธรรมจนเกิดผลสำเร็จ**

สรุปผลการดำเนินงานกิจกรรมตามโครงการ ปรากฏผลชัดเจน อย่างน้อยร้อยละ 20

**4.2.5 แผนการส่งเสริมคุณธรรมอำเภอได้รับการบรรจุเป็นส่วนหนึ่งของยุทธศาสตร์จังหวัด**

(๑) กิจกรรมตามแผนส่งเสริมคุณธรรมอำเภอได้รับการบรรจุเป็นส่วนหนึ่งของยุทธศาสตร์จังหวัด

(๒) กิจกรรมตามแผนส่งเสริมคุณธรรมอำเภอได้รับการสนับสนุนงบประมาณจากหน่วยงานอื่น

**4.2.6 อำเภอมีการประกาศยกย่อง เชิดชูเกียรติบุคคล ชุมชน องค์กร**

(๑) มีการคัดเลือกและประกาศยกย่องผู้ทำความดี ประเภทบุคคล ชุมชน องค์กร   
ตามประเด็นคุณธรรมเป้าหมาย เช่น บุคคล ชุมชน องค์กร ต้นแบบด้านความพอเพียง วินัย สุจริต จิตอาสา เป็นต้น

(๒) มีการจัดข้อมูลผู้ทำความดี ประเภทบุคคล ชุมชน องค์กร เพื่อเผยแพร่

(๓) มีการประกาศยกย่องในคราวการประชุมประจำเดือน หรือในโอกาสสำคัญของอำเภอ

**4.2.7 ผลสำเร็จการดำเนินงานของอำเภอคุณธรรม**

(๑) ผลการดำเนินกิจกรรมส่งเสริมคุณธรรมขององค์กร หน่วยงาน ชุมชนในพื้นที่อำเภอ

(๒) ประเด็นปัญหาที่ต้องการแก้ไขได้รับการแก้ไขให้ดีขึ้น

(๓) ประเด็นความดีที่อยากทำมีการจัดกิจกรรมสนับสนุนให้เกิดขึ้นในพื้นที่อย่างต่อเนื่อง

**4.2.8 อำเภอมีการกำหนดกิจกรรมตามประเด็นคุณธรรมเป้าหมายเพิ่มเติมใน 3 มิติ**

(๑) อำเภอมีการจัดกิจกรรมด้านการนำหลักธรรมทางศาสนาไปสู่การปฏิบัติในพื้นที่  
กี่กิจกรรม

(๒) อำเภอมีการจัดกิจกรรมด้านการนำหลักปรัชญาของเศรษฐกิจพอเพียงไปสู่การปฏิบัติ  
ในพื้นที่กี่กิจกรรม

(๓) อำเภอมีการจัดกิจกรรมด้านการนำหลักวิถีวัฒนธรรมธรรมไปสู่การปฏิบัติในพื้นที่  
กี่กิจกรรม

**4.2.9 อำเภอมีองค์ความรู้จากกระบวนการพัฒนาอำเภอ**

(๑) มีองค์ความรู้กระบวนการพัฒนาองค์กร/หน่วยงานคุณธรรมในพื้นที่อย่างน้อย   
1 หน่วยงาน พร้อมวิทยากรถ่ายทอดองค์ความรู้

(๒) มีองค์ความรู้กระบวนการพัฒนาชุมชนคุณธรรมในพื้นที่อย่างน้อย 1 ชุมชน   
พร้อมวิทยากรถ่ายทอดองค์ความรู้

(๓) มีองค์กร/หน่วยงาน/ชุมชนที่มีความพร้อมในการเป็นแหล่งเรียนรู้ตามคุณธรรมเป้าหมาย  
อย่างน้อย 1 องค์กร/ชุมชน

**5.3 ขั้นติดตามประเมินผล**

5**.**๓.๑ รวบรวมข้อมูลและเอกสารการประเมินอำเภอคุณธรรม เพื่อนำเสนอคณะอนุกรรมการ  
ส่งเสริมคุณธรรมระดับจังหวัด อย่างน้อยปีละ 2 ครั้ง คือ ครั้งที่ 1 ภายในวันที่ 31 พฤษภาคม ของทุกปี และ ครั้งที่ 2 ภายในวันที่ 31 สิงหาคม ของทุกปี โดยมีเอกสารที่ต้องรวบรวม ดังนี้

(๑) แบบแสดงความจำนงเข้าร่วมส่งเสริมและพัฒนาอำเภอคุณธรรม (แบบ ภ.01 หน้า.....)

(๒) ประกาศเจตนารมณ์ (แบบ ภ.02 หน้า.....)

(๓) แผนส่งเสริมและพัฒนาอำเภอคุณธรรม (แบบ ภ.03 หน้า.....)

(๔) แบบประเมินตนเองตามกระบวนการส่งเสริมและพัฒนาอำเภอคุณธรรม 9 ขั้นตอน (แบบ ภ.04 หน้า.....)

(5) แบบประเมินความสำเร็จของการส่งเสริมและพัฒนาอำเภอคุณธรรม (แบบ ภ.05 หน้า....)

5.๓.2 รายงานผลการประเมินองค์กรคุณธรรมที่ผ่านการรับรองจากคณะอนุกรรมการส่งเสริมคุณธรรมระดับจังหวัดให้กรมการศาสนา เพื่อเสนอคณะอนุกรรมการคัดเลือกชุมชน องค์กร หน่วยงาน และจังหวัดคุณธรรม และคณะกรรมการส่งเสริมคุณธรรมแห่งชาติ พิจารณาตามลำดับ

5.3.3 แจ้งชุมชน/องค์กรเตรียมการรับการตรวจเยี่ยมและจัดนิทรรศการแสดงผลงานทั้งในและ  
นอกพื้นที่ (ตามแนวทางการเตรียมความพร้อมและตัวอย่างนิทรรศการ)